Ansøgning om tilskud til cykelløb i Hadsten 
Sagsfremstilling 
192.     Ansøgning om tilskud til cykelløb i Hadsten - Åbent 
  
  
SAGENS INDHOLD 
Økonomiudvalget besluttede 23. oktober 2012 at yde tilskud til cykelløb i Hadsten på 150.000 kr. i hvert af årene 
2013 og 2014. Byrådet stadfæstede denne beslutning 30. oktober 2012. 
  
TIKIØB Event har i april 2014 tilkendegivet, at selskabet ønsker at fortsætte samarbejdet i en toårig periode og har 
ansøgt om 150.000 kr. for hvert af årene 2015 og 2016.  
  
TIKIØB Event har i sin ansøgning beskrevet rammer og vilkår for en fortsættelse af samarbejdet med [adresse] 
Kommune. Ansøgningen er vedlagt som bilag. 
  
Et samarbejde mellem Favrskov Kommune og TIKIØB Event vil betyde, at kommunen vil opnå eksponering bl.a. i 
form af: 
· Bandereklamer på opløbsstrækningen 
· Delvis eksponering på sejrspodiet 
· Deltagelse i startprocedure og sejrsceremoni 
· Logo og navn i arrangementets præsentationsmaterialer. 
  
Ifølge retningslinjer for sponsor- og markedsføringsmidler skal ansøgninger om tilskud på over 50.000 kr. behandles 
i Økonomiudvalget.  
  
VURDERING 
Borgmestersekretariatet vurderer, at cykelløbet i Hadsten tiltrækker et betydeligt antal borgere fra [adresse] 
Kommune. Samtidigt har cykelløbet potentiale til at tiltrække borgere fra de omkringliggende kommuner samt 
turister og cykelentusiaster fra hele landet. Cykelløbet afvikles i juli måned og det vil derfor være et attraktivt tilbud i 
sommerferieperioden. 
  
Cykelløbet vurderes endvidere at have en betydelig markedsføringsværdi, da [adresse] eksponeres 
positivt i regionale og enkelte landsdækkende medier. Cykelløbet opnåede i 2013 og 2014 eksempelvis positiv 
omtale i DR Sporten, TV2 Østjylland og i Aarhus Stiftstidende.  
  
 
Byråd 
25. november 2014 
Sagsnr. 710-2010-
17994 
Dok.nr. 710-2014-
261709 
Sagsbehandler 
DPLOMM 
  
Tidl. politisk behandling 
  
Forventet sagsgang 
ØK 
Lovgrundlag 
  
Dertil kommer, at arrangementet engagerer det lokale handels- og erhvervsliv, der bakker op om løbet med bl.a. 
sideløbende arrangementer og forlængede åbningstider i Hadsten. 
  
TIKIØB Event har mange års erfaring med at afvikle cykelløb i Hadsten og har dermed de fornødne kompetencer og 
forbindelser, som kan sikre et professionelt, sportsligt attraktivt og publikumsvenligt arrangement.     
  
Hvis der gives tilsagn om støtte til cykelløbet, anbefaler borgmestersekretariatet, at tilsagnet bliver ledsaget af krav 
om: 
· at flere danske eller udenlandske elitecykelryttere (ProTour-ryttere) stiller til start 
· at der fortsat er gratis adgang for offentligheden til arrangementet 
· at fanzonen på [adresse] videreudvikles 
· at arrangøren i samarbejde med Favrskov Kommune arbejder på at skabe yderligere opmærksomhed om løbet. 
  
ØKONOMISKE KONSEKVENSER 
TIKIØB Event har ansøgt om 150.000 kr. i hvert af årene 2015 og 2016 til tilrettelæggelse og afvikling af cykelløb i 
Hadsten.  
  
Udover tilskuddet må der påregnes mindre kommunale udgifter til rengøring af arealer samt opsætning af 
skraldespande og skiltning m.v. Udgifterne hertil vil være i størrelsesordenen 10.000 kr.  
  
Med budget 2015-18 blev puljen til markedsføringsaktiviteter hævet med 100.000 kr. Puljen er således i 2015 på 
614.000 kr. som bl.a. anvendes til markedsføringstilskud til formål og aktiviteter, som er forankrede forskellige 
steder i kommunen og som bidrager til kommunens samlede profilering. Der er tidligere bl.a. givet 
markedsføringstilskud til [adresse] (Busbjergspillene), [adresse], 
Lilleåmarkedet i Hadsten, divisionshold i håndbold m.v.  
  
Udgiften til 150.000 kr. i 2015 og 2016 kan afholdes inden for det afsatte budget. 
  
INDSTILLING 
Kommunaldirektøren indstiller til Økonomiudvalget: 
  
1.    At der tages stilling til, om der kan gives tilskud til TIKIØB Event på 150.000 kr. i hvert af årene 2015 og 2016 til 
tilrettelæggelse og afvikling af cykelløb i Hadsten. 
  
BESLUTNING 
  
Økonomiudvalget, 18. november 2014: 
Fraværende: Ingen 
  
Godkendt, at der bevilges markedsføringstilskud på 150.000 kr. i 2015 til TIKIØB 
Event til tilrettelæggelse og afvikling af cykelløb i Hadsten. 
  
Ulrik Olsen kan ikke tiltræde beslutningen. 
  
Ulrik Olsen anmodede i henhold til Styrelseslovens § 11 stk. 1 om, at sagen behandles i Byrådet. 
  
Bilag 
  
  
  
Ansøgning fra Tikiøb om støtte til Det Nye Løb 
2015-2016 
710-2014-99112 
  
Byråd, 25. november 2014: 
Fraværende: Ove Østergaard 
  
Økonomiudvalgets beslutning blev godkendt med 22 stemmer for og 2 imod. Ingen undlod at stemme. Det blev 
præciseret, at bevillingen ikke er et tilskud, men et køb af markedsføringsaktiviteter. 
  
For stemte Jeppe Paulsen, Lena Friis, Svenning Sørensen, Zelma Nielsen, Elin Dam, 
Karsten Nielsen, Line Schmidt, Palle Nielsen, Tim Lund, Esben Mathiasen, Cathrine Christiansen 
Bent Nilsson, Mikkel Jepsen, Magnus Krogh, Olfert Henriksen, Brian Poulsen, Catrine Rasmussen, 
Richard Nørgaard, Gitte Overgaard, Ronny Jepsen, Kjeld Simonsen, Ingelise Johnsen og 
Birger Jespersen. 
  
Imod stemte Ulrik Olsen og Georg Petersen. 
